AFRIKAANSE OPSOMMING: Die optimering van 'n voerhoering vir 'n dubbelweerkaatser Gregoriaanse antennastelsel wat gebruik maak van 'n surrogaat model was geondersoek. Dit het 'n kort oorsig ingesluit van die dubbelweerkaatser antennastelsels asook die prestasie grense daarvan. Die ontwerp van 'n horing antenna met drie aksiale smoorder, vir verskeie tipes aanpassingseksies, is beskryf vir gebruik in die optimeringstrategie. Twee tegnieke was ondersoek, naamlik spasie kartering (SK) en 'n Kriging interpolasie-gebaseerde benadering. Die SK tegniek het bestaan uit die verfyning van 'n vinnige growwe model deur die aanpassing daarvan na 'n stadige fyn model. Dit het potensiaal getoon, maar is uiteindelik laat vaar as gevolg van 'n gebrek aan 'n growwe model wat nie 'n volgolf simulasie vir die primêre voer patroon benodig nie. Die interpolasie gebaseerde tegniek kon twee benaderings gebruik. Die eerste het bestaan uit 'n interpolasie gebaseer op 'n growwe datastel wat dan reggestel was met behulp van 'n regressiemodel gebaseer op die verskil tussen die fyn en growwe model soos gevind by 'n paar opleidingspunte. Die tweede benadering het slegs bestaan uit 'n interpolasie wat gebaseer was op 'n fyn datastel. Die tegniek was toegepas op 'n multi-doel optimeringsprobleem (MO). Die optimering was gemik daarop om die stelsel se weerkaatsings-koëffisiënt te minimeer sowel as om die sensitiwiteit te maksimeer. Die laasgenoemde benadering het aanduiding gegee dat dit goed werk deur redelike akkurate resultate te lewer terwyl die totale optimeringstyd van moontlike weke of maande na so min as 'n dag verminder was. As deel van die ondersoek was 'n MO algoritme wat bekend staan as 'Multi-objective population based incremental learning' (MOPBIL) geïmplementeer. Die basiese konsepte van MO en MOPBIL was bespreek en die implementering was beskryf. Hierdie implementering was ook ten volle getoets en resultate het gewys dat dit die Pareto front goed benader.